CELEX: 32018D0476
Language: et
Date: 2018-03-21 00:00:00
Title: Nõukogu otsus (ÜVJP) 2018/476, 21. märts 2018, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas

22.3.2018   
            
            
               ET
            
            
               Euroopa Liidu Teataja
            
            
               L 79/30
            
         NÕUKOGU OTSUS (ÜVJP) 2018/476,
   21. märts 2018,
   millega muudetakse otsust (ÜVJP) 2015/1333 piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. juulil 2015 vastu otsuse (ÜVJP) 2015/1333 (1) piiravate meetmete kohta seoses olukorraga Liibüas.
            
         
               (2)
            
            
               Nõukogu võttis 28. septembril 2017 vastu otsuse (ÜVJP) 2017/1776, (2) millega muudetakse otsust (ÜVJP) 2015/1333.
            
         
               (3)
            
            
               Pidades silmas Liibüas valitseva olukorra jätkuvat ebastabiilsust ja tõsidust, otsustas nõukogu, et kolme isiku suhtes kehtestatud piiravate meetmete kehtivust tuleks pikendada veel kuue kuu võrra.
            
         
               (4)
            
            
               Otsust (ÜVJP) 2015/1333 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse (ÜVJP) 2015/1333 artikli 17 lõiked 3 ja 4 asendatakse järgmisega:
   
      „3.   Artikli 8 lõikes 2 osutatud meetmeid kohaldatakse II lisa kannete 16, 17 ja 18 suhtes kuni 2. oktoobrini 2018.
      4.   Artikli 9 lõikes 2 osutatud meetmeid kohaldatakse IV lisa kannete 21, 22 ja 23 suhtes kuni 2. oktoobrini 2018.“
   
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 21. märts 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  Nõukogu 31. juuli 2015. aasta otsus (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (ELT L 206, 1.8.2015, lk 34).
   
      (2)  Nõukogu 28. septembri 2017. aasta otsus (ÜVJP) 2017/1776, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas (ELT L 251, 29.9.2017, lk 28).